Baise-moi (filma)

Baise-moi 2000ko Virginie Despentes eta Coralie Trinh Thi frantziar zinema zuzendarien thriller filma da, Virginie Despentesen izen bereko eleberrian oinarrituta. Karen Lancaume eta Raffaëla Anderson aktoreek antzeztu zuten.

Biarritzen, Bordelen, Lyonen eta Marseillan grabatu zuten. Frantziako Gobernuak X mailan sailkatu zuen. Filma 2000ko uztailean mustu zen, eta estreinaldi hartan Frantziako hirurogei zinema-aretotan eman zuten. Nolanahi ere, hasiera batean baimen guztiak zeuzkan filma polemika-iturri bihurtu zen estreinatu eta berehala: zinema-kritikariek gehiegikeriatzat jo zuten, eta hainbat elkarte feminista, talde katoliko kontserbadoreak eta eskuin-muturreko militanteak filmaren kontra agertu ziren; Nouvel Observateur egunkarian Sexe, violence, le droit d’interdire («Sexua, indarkeria, debekatzeko eskubidea») izenburupean argitaratutako editorialak lagunduta, estreinalditik hiru egunera filma zentsuratzea lortu zuten. Frantziako Estatu Kontseiluak onartu egin zuen filmak emakumeek jasaten duten indarkeria salatzeko helburua zuela, baina ikusleek irakurketa pornografikoa egin zezaketela iritzi zion, eta filma zabaltzea debekatu zuen.

 Argumentua 

Nadine prostituta eta Manu aktore porno dira. Behin, hirukote batek Manu eta beste lagun bat bortxatuko dituzte.

 Aktoreak 

 Erreferentziak 

 Kanpo estekak 

Kategoria:Frantziako filmak
Kategoria:Road movie filmak
Kategoria:Bortxaketa eta mendekuari buruzko filmak
Kategoria:Prostituzioari buruzko filmak
Kategoria:Film pornografikoak
Kategoria:Film feministak
Kategoria:Liburuetan oinarritutako filmak